# אבישי בן צרויה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אבישי היה בנה של צרויה אחות דוד המלך, ואחיהם של יואב ועשהאל.
אבישי היה אחד מחשובי גיבוריו של דוד והצטרף אליו, ככל הנראה, כבר בשלב הראשון של התגבשות תומכיו של דוד, עת נמלט דוד מפני שאול למדבר.
לאחר התבססותו של דוד בכסא המלוכה, השתלב אבישי כמפקד צבאי בכיר של צבאות ישראל תחת פיקודו של אחיו יואב, שר הצבא של דוד.
אבישי, כאחיו יואב, מתואר כלוחם קשוח ואמיץ מחד, אך כפזיז ונמהר מאידך. שני צדדים אלה של אישיותו באים לידי ביטוי בתיאור שתים מהסיטואציות בהן נקשר שמו בספר שמואל:

- בספר שמואל א' כ"ו מתואר כיצד דוד מבקש לרדת בהחבא אל מחנה שאול הרודף אחריו בגבעת החכילה, ו"ללמדו לקח" מבלי לפגוע בו. אבישי הוא הראשון והיחיד להתנדב לצאת עם דוד למשימה מסוכנת זו, אך בהתקרבם אל שאול הישן מבקש אבישי להרוג את שאול. דוד מונע זאת ממנו וגוער בו על כוונתו לפגוע ב"משיח ה'".
- בבריחתם של דוד ותומכיו מירושלים בעת מרד אבשלום עומד שמעי בן גרא כשהוא סוקל ומקלל את המלך. אל מול הבלגתו של דוד, ביקש אבישי לערוף את ראשו של שמעי במקום וחזר וביקש זאת לאחר דיכוי המרד וחזרתו של דוד לשלטון.

הן אבישי והן יואב אחיו מתוארים כנאמנים לחלוטין לדוד, הצילו את חייו, סייעו לו והגנו עליו בהזדמנויות רבות. עם זאת, אופיים חם המזג הוא העומד ברקע טרונייתו החוזרת של דוד: "מה לי ולכם בני צרויה" (שמואל ב' ט"ז, 10). התגלות נוספת של אופיים חם המזג אירע לאחר שאבנר בן נר, שר צבאם של שאול ולאחר מכן שלאיש בושת הרג את אחיהם עשהאל בשוגג לאחר שזה רדף אחריו באירוע הקרב על ברכת המים (""ישחקו הנערים לפנינו"). יואב, שביקש לנקום את מות אחיו וכנראה אף להמנע מקירובו של אבנר לחצר דוד באותה התקופה מתוך רצון לשמור על מעמדו כשר הצבא, הרג את אבנר תוך כדי שהוא מעמיד פני ידיד. דוד קונן על מותו של אבנר וזעם על אחייניו באומרו: "והאנשים האלה בני צרויה קשים ממני, ישלם ה' לעשה הרעה כרעתו".

## [עריכה] קישורים חיצוניים

- אבישי בן צרויה, באנציקלופדיה של מקראגשר

מקור: http://he.wikipedia.org../../../%D7%90/%D7%91/%D7%99/%D7%90%D7%91%D7%99%D7%A9%D7%99_%D7%91%D7%9F_%D7%A6%D7%A8%D7%95%D7%99%D7%94.html

קטגוריה: אישים בתנ"ך

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English